NaiveNeuron/SloPal huggingface dataset:
P. Hrušovský, predseda NR SR: (2004-06-30):
(Hlasovanie.) 132 prítomných, 130 za, 2 sa zdržali. Návrh sme schválili. Pristúpime k tretiemu čítaniu o vládnom návrhu zákona o súkromných veterinárnych lekároch, o Komore veterinárnych lekárov a o zmene a doplnení zákona o veterinárnej starostlivosti. Otváram rozpravu. Pýtam sa pánov poslancov, či sa chce niekto prihlásiť do rozpravy. Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru schváliť. Hlasujeme, páni poslanci. (Hlasovanie.) 131 prítomných, 131 za návrh, návrh sme schválili. Pristúpime teraz k hlasovaniu o vládnom návrhu zákona o ekologickom poľnohospodárstve, tlač 667. Poprosím pani poslankyňu Tkáčovú, aby uvádzala návrhy hlasovania.
Kotleba, Marian, poslanec NR SR (2020-07-07):
Pán poslanec Hajšel, vy ste hovorili o tom, že v horizonte 10, 20 rokov treba, treba ľuďom nejako pomôcť a Slovensko naštartovať. Ale tí ľudia, čo dnes vďaka projektu COVID-19 prišli o prácu a o zamestnanie, o výplaty a o živobytie, tí potrebujú pomoc teraz, nie o 10 ani 20 rokov. Pán poslanec Šimečka, vy ste povedali, že môžme čerpať tieto európske peniaze, ak začneme dôsledne dodržiavať ľudské práva. Ja sa vás chcem spýtať, či ste tým nemysleli náhodou aj práva LGBT a podobné zvrátenosti, lebo PS/SPOLU ako vaša strana to veľmi často zamieňa, ľudské práva za práva takýchto podobných skupín. Pán poslanec Bilčík, vy ste si to asi pomýlili. Vy ste dnes neprišli do Národnej rady Slovenskej republiky poučovať a kádrovať poslancov Národnej rady. Vy ste prišli predstaviť to, ako Európska únia má a chce pomôcť Slovensku. Kritizovali ste spoločný postup V4. Ale, chvalabohu, V4 ešte ako-tak aspoň spolu drží a tvorí protiváhu bruselskej zvrhlosti. Pán poslanec Hojsík, vy ste úplne, vy ste úplne emočne uleteli, pretože to, čo ste dokázali, bolo vlastne zosmiešniť úplne všetkých a úplne, a to hovorím ako opozičný poslanec, úplne znížiť legitimitu zvolenej vlády. Veď vy ste povedali v podstate vo svojom vystúpení, že ste pripravený nahradiť premiéra Matoviča (reakcia z pléna) s brožúrkou. Ďakujem za pripomienku… (Prerušenie vystúpenia predsedajúcim.)
Košútová, Magda, poslankyňa NR SR (2015-03-12):
Ďakujem pekne, pán predseda, za slovo. V rozprave k uvedenému návrhu zákona vystúpili dvaja poslanci, nepodali však žiadne pozmeňujúce ani procedurálne návrhy. Môžeme teda pristúpiť k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať spoločne o bodoch spoločnej správy 1 až 7, 9 a 10 s odporúčaním gestorského výboru schváliť.
Grendel, Gábor, podpredseda NR SR (2023-05-10):
Tak. Tak znie rokovací poriadok. Na vaše vystúpenie jedna faktická poznámka. Končím možnosť prihlásiť sa s ďalšími. Pán poslanec Peter Vons, nech sa páči.
Lipšic, Daniel, poslanec NR SR (2015-04-15):
Ďakujem. Pán podpredseda, len k jednej právnej otázke. Súdy rozhodli právoplatne síce vo veci neplatnosti pracovného pomeru, ale len a len z dôvodu toho, že bola nezákonne zložená správna rada. To znamená, že bývalý riaditeľ nemocnice bol odvolaný v rozpore so zákonom o neziskových organizáciách, lebo bola nezákonne doplnená štvrtým členom správna rada. To bol jediný dôvod rozhodnutia súdu. Čiže tváriť sa, že súdy právoplatne nerozhodli o tom, že bola nezákonne zložená správa rada, nie je proste pravda. Nie je to pravda. To je právoplatné rozhodnutie našich súdov. Dopĺňam, dopĺňam, že hovoríte o podávaní dovolania. Akého dovolania, pán vicepremiér? Tu išlo o potvrdzujúce rozhodnutie prvostupňového súdu, to znamená, tam žiadne riadne dovolanie prípustné nie je. Jedine, že by podávala mimoriadne dovolanie Generálna prokuratúra, o čom ale ja silne pochybujem. Čiže dovolanie môžete podať, kam chcete, ale nemáte splnené žiadne podmienky podľa Občianskeho súdneho poriadku ho podať. To rozhodnutie je právoplatné a jeho jediným dôvodom, toho rozhodnutia, bola nezákonná skladba Správnej rady. Minister osobne sľúbil aj Piešťanom, že vymenuje novú Správnu radu. Piešťany nominovali zastupiteľstvo svojho kandidáta, bývalú riaditeľku nemocnice. Odignoroval to, svoj sľub odignoroval. Pán vicepremiér, vaše tvrdenia alebo tvrdenia vlády sú proste lživé, ktoré tam píšete. Rovnako so žilinskou nemocnicou sú tu v návrhu poslancov konkrétne vyjadrenia ministerstva zdravotníctva o tom, že nebude riešiť Žilinu, že je všetko v poriadku. A až keď prišiel premiér s tým, že treba to riešiť, tak potom tam minister vycestoval. Tu sú konkrétne citácie štátneho tajomníka, hovorkyne rezortu. Čiže ako pripravili to zo zdravotníctva, ale slabo.
Žiga, Peter, podpredseda NR SR (2024-04-30):
Máte to písomne, pán poslanec? Pán poslanec Michelko.
Kolíková, Mária, poslankyňa NR SR (2024-01-24):
Ďakujem veľmi pekne, poslanec, pán poslanec, za, za tvoj príspevok. A už niekoľko dní sa to rozprávame o... o tom, že nie sú splnené dôvody na skrátené legislatívne konanie, kiežby voliči tejto koalície sledovali túto rozpravu, a porozumeli by, že stali sa rukojemníkmi svojich zástupcov, že jednoducho ich zástupcovia, ktorých si zvolili, ich obetovali a zbabelo pod rúškom vlastne nového Trestného zákona skrývajú nové pravidlá preto, aby zabezpečili amnestiu pre svojich ľudí. Oveľa odvážnejšie a, si myslím, že aj férové k voličom HLASOSMER-u a SNS by bolo, keby nazvali ten svoj zákon tak, ako to avizoval Robert Kaliňák na poľovníckej chate, že bude expresne prijatý zákon o hrubom porušovaní ľudských práv a náprave, tak ste to mali rovno pomenovať takýmto, koalícia to mala pomenovať takýmto spôsobom, tak ako neskrývajme sa tu za niečo, aby bola zabezpečená táto beztrestnosť, ale prečo, prečo občania tejto krajiny majú kvôli zabezpečeniu beztrestnosti ľudí SMER-u, HLAS-u aj SNS teraz trpieť, nebyť chránení trestným konaním a Trestným zákonom tak, aby jednoducho neprichádzali o svoje majetky a boli za to primerané tresty a boli za to primerané aj doby, v ktorý sa dá vec vyšetriť a môžu dostať odškodnenie. Prečo proste bežní ľudia, vaši voliči majú za to trpieť? Prečo toto im robíte? To nechápem.
J. Vaľová, poslankyňa: (2007-10-30):
Pán predseda, prosím vás pekne, dajte o tom hlasovať.
Š. Rusnák, poslanec: (2001-10-25):
Tiež chcem zareagovať na rozpravu, ktorá prebehla. Samozrejme, že oceňujem prístup pána Kalmana, ktorý vyhlásil, že podporia tento návrh novely zákona do druhého čítania. Ja chcem len zvýrazniť jednu vec. Prioritou, aspoň to tak vnímame, číslo jeden na Slovensku je momentálne veľmi vysoká miera nezamestnanosti. Ale záujem našej snemovne dokumentuje niečo iné a ja som si všímal 12, maximálne 14 prítomných poslancov nesvedčí tiež o tom, že  máme ozajstný záujem o to, aby sa tieto problémy riešili. To je jedna vec. Druhá vec, čo sa týka týchto problémov a oni, samozrejme, sú tu, treba ich riešiť a treba oceniť každý takýto pokus o to, aby sme túto vysokú mieru nezamestnanosti dokázali znižovať, a preto aj tá novela má za cieľ znížiť mieru nezamestnanosti. Samozrejme, pohľady a názory na to môžu byť rôzne, ale v každom prípade  by sme mali podporovať každú takúto iniciatívu. Čo sa týka projektu verejnoprospešných prác, ako je známe, od minulého roku od augusta platí tento projekt a aj napriek veľkej kritike tohto spôsobu si myslím, že tento projekt sa uplatil v praxi. Samozrejme, sú na to rôzne názory, ale v každom prípade to pomohlo predovšetkým obciam. A to, čo sa dnes rozširuje v návrhu, iste, je možné o tom diskutovať a ja som presvedčený o tom, že práve v rámci druhého čítania poslanci prídu s určitými konkrétnymi návrhmi, aby sme ešte vylepšili návrh, ktorý je v parlamente. Takže, ďakujem veľmi pekne a verím, že všetci podporíme tento návrh novely zákona do druhého čítania.
Belousovová, Anna, poslankyňa NR SR (2010-09-08):
V prvom rade by som chcela zareagovať na vás, pán predsedajúci, ak rozpráva od veci, čo bolo celé vystúpenie pána Matoviča, máte mu zobrať slovo, naštudujte si rokovací poriadok. Pán Osuský, takisto jazykové okienko za jazykové okienko. Táto krajina, vám opakujem s nekonečnou trpezlivosťou, sa nazýva Slovenská republika. A takisto na pána Sulíka by som adresovala viaceré otázky. Výraz jeho demokratickosti je aj to, že ani nesedí pritom, keď poslanec chce od neho odpovede na otázky. Myslím, že to hovorí o všetkom. Pán Osuský a pán Kaník, vy ste si vytrhli z toho, čo som hovorila, jedine jedno a na to ste reagovali, a to bola socha Svätopluka. To znamená, že všetky ostatné argumenty, ktoré sa týkali nespôsobilosti pána Sulíka vykonávať funkciu predsedu Národnej rady Slovenskej republiky, sú pravdivé, pretože na tie ste reagovať nevedeli ani ste reagovať nemohli. Pán Dostál, ja som nepovedala, že my robíme kampaň referendu. Ja som hovorila o tom, že my nie sme aktivisti strany SaS. Môžte si pozrieť záznam. A o vyhodených peniazoch hovorme aj v súvislosti so 111 mld., ktoré Dzurindova vláda, neviem, či ste boli vtedy v parlamente, venovala na oddlženie bánk, ktoré následne vyčistené, oddlžené kúpili zahraniční investori. Pán Matovič, vy ste vedľa ako vždy, a nielen teda v tom vašom príspevku, pretože si zoberte moje hlasovanie. Ja som, čo sa týka interrupcií, podporila v minulom období. Vy sa naučte, vám dobre radím, ako sa volám, a prestaňte trieskať sprostosti, lebo moje výchovné metódy sú dostatočne účinné – si to zapamätajte! (Smiech v sále a potlesk.)
M. Vášáryová, poslankyňa: (2006-10-24):
Chcete, pán doktor, aby sa spojili v jednom hlasovaní? Čiže budeme hlasovať k čl. I bodu 16 § 23 a k čl. II. Navrhuje posunutie účinnosti zákona na 15. novembra.
Danko, Andrej, predseda NR SR (2018-06-14):
Ďakujem. Žiada si záverečné slovo spoločný spravodajca? Súčasne vás žiadam, aby ste oznámili termín hlasovania o tomto návrhu zákona.
P. Hrušovský, predseda NR SR: (2005-11-08):
M. Maxon, poslanec: Ďakujem pekne za slovo. Pani spravodajkyňa mi naznačila, že všetky tieto pozmeňujúce a doplňujúce návrhy vylepšujú tento vládny návrh zákona. Vzhľadom na to, že ich je toľko, tak musím skonštatovať, že v tom prípade ten vládny návrh zákona bol veľmi zlý. A, pani ministerka, nechcem vám skladať žiadne komplimenty a tak, ale ste istým takým svetielkom v súčasnej vláde, aj vzhľadom na váš vzťah k tomuto rezortu z predchádzajúceho obdobia. Veľmi pekne vás chcem poprosiť: Nepodľahnite tomu, čo robil minister Kaník, že sa tu niekoľkými desiatkami pozmeňujúcich návrhov jeho zákony a jeho reformy upravovali a menili, pani ministerka, nepodľahnite tomu, čo čiastočne robí minister životného prostredia, že obchádza vládu a lobuje potom u poslancov, aby zákony, ktoré vyhovujú jeho rezortu, schválili, a, pani ministerka, vôbec už nepodľahnite ministrovi Zajacovi, pretože to je uragán pozmeňujúcich návrhov, ten zákon, ktorý nakoniec vyjde z dielne parlamentu, už vôbec nemá nič spoločné s pôvodným vládnym návrhom zákona. A v tejto chvíli si dovolím aj skonštatovať, a to nie je ale váš prípad, lebo to je iná oblasť, že tie pozmeňujúce návrhy sú často motivované veľmi silnými a vážnymi lobistickými skupinami. A chcem vyjadriť presvedčenie, že v tom znení by vo vláde neprešli. Postupujte, pani ministerka, prosím, iným spôsobom. (Potlesk.)
Bublavý, Dušan, poslanec NR SR (2016-12-07):
Pán predseda, dajte hlasovať o druhom pozmeňujúcom a doplňujúcom návrhu pána poslanca Miroslava Ivana, k čl. I § 11 ods. 3.
Žiga, Peter, minister životného prostredia SR (2014-11-28):
Ďakujem pekne. Kolegyne, kolegovia, panie poslankyne, poslanci som rád, že sme sa dostali aj v rámci dnešnej diskusie ku, by som povedal, vecným veciam, ktoré sa týkajú zákona o vodách, pretože od júna, odkedy sme predložili tento návrh zákona o vodách do parlamentu, tu prebiehala diskusia, ktorá mala niekedy ďaleko od kultúry a vecnej diskusie, ktorá by mala byť vedená v parlamente. Ja uznávam politické argumenty, uznávam argumenty odborné, ale vždy by to malo byť vo vecnej a odbornej diskusii. Zároveň chcem sa ohradiť a ešte raz vyjadriť presvedčenie, že iba niekoľkým ľuďom tuná v tejto miestnosti, v tomto parlamente išlo reálne o vodu. Pretože keď sa pozriem na auditórium, ktoré tu sedí a ktoré aj v rámci diskusie a v rámci rozpravy vystupovalo s veľmi neštandardnými pripomienkami a neštandardným spôsobom ich prednášali, dnes tu nie sú. To nebol úprimný záujem o vodu, to nebol úprimný záujem o dialóg, to bolo politikárčenie a farizejstvo. Preto ja nemám výhrady voči tomu, že niekto nepodporil ústavu, hoci som očakával, pán Hraško, veľmi otvorene vám to poviem, že som očakával, že tú ústavu podporíte a chcem povedať, že vláde od začiatku, odkedy sme priniesli zákon o vodách do parlamentu, išlo o to, aby sa voda chránila, povýšili sme ju na strategickú surovinu a vaša interpretácia toho, že ju ideme privatizovať, dôrazne sa ohradzujem voči tomu. Aj dnes po tých všetkých krokoch, ktoré sme urobili a preto sme ich urobili, aby sme deklarovali našu úprimnú snahu o ochranu vody a tak to bude aj v budúcnosti, pretože je to strategická surovina, máme ju zavedenú v ústave v štvrtom článku a myslím si, že aj týmto spôsobom ju budeme chrániť aj v budúcnosti. Jedna vecná poznámka ku pánovi poslancovi Kuffovi. My, ja nechcem zavádzať poplatky pre poľnohospodárov, to nie je moja ambícia, ani moja snaha, ani nič podobné, my sme rokovali s Európskou komisiou a schvaľovali sme partnerskú dohodu, cez ktorú nám na Slovensko príde 15 mld. eur. Bola ex ante kondicionalita pre schválenie partnerskej dohody, aby sme takýto poplatok zaviedli, v opačnom prípade by nebola schválená partnerská dohoda a možnosť čerpať európske fondy pre našich poľnohospodárov, pre našich vodohospodárov, pre naše mestá a obce do roku 2020. To je jediná vec. Robíme to najšetrnejšie, s najnižšou sadzou, aká bude možná a s najneskorším termínom, ktorý máme k dispozícii, to je 1. 1. 2017. To je všetko, čo vám k tomuto viem povedať. Ďakujem pekne a prajem vám príjemný víkend.
Přidal, Alojz, poslanec NR SR (2011-10-18):
Vážený pán predseda, konštatujem, že v rozprave nevystúpil žiaden poslanec. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
Laššáková, Jana, podpredsedníčka NR SR (2015-03-13):
Na vystúpenie pána poslanca s faktickými poznámkami pani poslankyňa Tomanová, Kaník, Kuffa, Bublavý, Jasaň. Končím možnosť prihlásiť sa s faktickými poznámkami. Nech sa páči, pani poslankyňa Tomanová.
Kondrót, Maroš, poslanec NR SR (2012-05-16):
Dobré ráno. Ďakujem pekne, pani predsedajúca. Vážená pani predsedajúca, vážené kolegyne, kolegovia poslanci, účelom predloženého návrhu zákona je rozšíriť pôsobnosť valného zhromaždenia obchodnej spoločnosti o vyjadrenie súhlasu s podaním cenového návrhu, s návrhom na zmenu cenového rozhodnutia, s doplnením návrhu z podnetu regulovaného subjektu, ak má toto doplnenie vplyv na zmenu ceny, a s odvolaním v cenovom konaní Úradu pre reguláciu sieťových odvetví. Predložený návrh zákona tak rešpektuje princíp vyjadrený v ustanovení § 176b ods. 1 Obchodného zákonníka, podľa ktorého akcionár nesmie vykonávať práva akcionára na ujmu práv oprávnených záujmov ostatných akcionárov. Navrhuje sa, aby pôsobnosť schvaľovať cenové návrhy, návrhy na zmenu cenového rozhodnutia a doplnenie návrhu z podnetu regulovaného subjektu, ak má toto doplnenie vplyv na zmenu ceny, a odvolania v cenovom konaní malo valné zhromaždenie obchodných spoločností. Návrh na zmenu a doplnenie zákona o regulácii v sieťových odvetviach a o zmene a doplnení niektorých zákonov v nadväznosti na navrhovanú úpravu v Obchodnom zákonníku upravuje postup úradu v cenovom konaní. Účinnosť zákona je navrhnutá od 1. júla 2012. Vážené kolegyne, vážení kolegovia, dovoľujem si vás požiadať o podporu tohto poslaneckého návrhu zákona. Ďakujem.
Danko, Andrej, predseda NR SR (2019-02-01):
Vážené panie poslankyne, vážení páni poslanci, pokračujeme v prerušenom rokovaní. Nasleduje bod programu prvé čítanie návrhu poslancov Dostála, Kaščákovej, Osuského na vydanie zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je pod tlačou 1297, návrh na jeho pridelenie na prerokovanie výborom je v rozhodnutí č. 1365. Dávam slovo poslancovi Dostálovi, aby návrh zákona uviedol. (Rokovanie o návrhu poslancov Národnej rady Slovenskej republiky Ondreja Dostála, Renáty Kaščákovej a Petra Osuského na vydanie zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1297.)
Pollák, Peter, poslanec NR SR (2022-03-22):
Ďakujem pekne. Ďakujem ti, pán poslanec, za tvoju rozpravu, ja sa budem dotýkať tvojej rozpravy. Budem tak skákať. Áno, mal si pravdu na tom úplnom začiatku, kedy tu chýba to odsúdenie Putina práve od opozície, aby to povedali. Ďalšia vec, spomínal si problémy na cudzineckej polície, na cudzineckej polícii, bohužiaľ, náš minister vnútra si to bude musieť nejakým spôsobom odskákať, neni to jeho problém, je to dlhodobý problém, ktorý tu je. Táto migrácia nám ukázala tento dlhodobý problém, ktorý sa neriešil už za vlád Pellegriniho a Fica, a ja verím tomu, že minister Mikulec s tým má plány, ako, ako to riešiť. Zároveň sa chcem poďakovať ministerstvu vnútra, tak úradu vlády za ich promptnú pomoc na hraniciach a na ich naozaj dôkladnú prácu na tých hraniciach, kedy dokázali aj vlastne v kooperácii s úradom splnomocnenca zabezpečiť to, aby na hraniciach bola permanentná hliadka aj zo štábu Rómov. Dnes už na každom jednom hraničnom priechode máme takpovediac rómske hliadky, ktoré dozoruje úrad splnomocnenca pod gesciou ministerstva vnútra a úradu vlády, a taktiež sme do toho zapojili Apoštolskú cirkev, ktorá ponúka svoje, svoju misiu, alebo teda svoju prácu práve utečencom z Ukrajiny. Je dobré povedať to, že štát nezlyhal, ministerstvo vnútra vlastne zdedilo iba stav polície a takisto cudzineckej polície (povedané so smiechom), tak ako som spomínal za predchádzajúcich vlád, ktoré to neriešili, a, bohužiaľ, táto migračná kríza nám ukázala, aký dlhodobý problém je vlastne cudzinecká polícia. Ešte raz, ďakujem ti veľmi pekne, pán minister, aj úradu vlády za vašu prácu a, a nie je to pravda, že štát zlyháva, práveže štát robí veľké veci.
Laššáková, Jana, podpredsedníčka NR SR (2016-02-11):
Pán poslanec Bugár, nech sa páči.
B. Bugár, podpredseda NR SR: (2003-09-18):
M. Juščík, poslanec: Tá Pandorina skrinka, tá vám potom časom bude vracať to, čo hovoril môj kolega Ondriaš. Tie chyby za desať rokov, čo vy dnes robíte, to vám budú musieť naši potomkovia vracať? Zastavte sa, prosím vás.
S. Becík, minister pôdohospodárstva SR: (2009-04-28):
Chcem vám touto cestou poďakovať za pripomienky, ktoré ešte vylepšujú  navrhovanú právnu normu. Prijatím navrhovaného zákona sa produkty ekologickej poľnohospodárskej výroby budú vyrábať v súlade s požiadavkami stanovenými podľa právneho rámca Európskeho spoločenstva. Vzhľadom na uvedenú skutočnosť dovoľujem si vás požiadať o jeho prerokovanie a schválenie. Zároveň sa stotožňujem s návrhmi gestorského výboru, ktoré sú uvedené v spoločnej správe výborov. Ďakujem za slovo.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pána poslanca Stančíka, o bode 2. (Reakcie z pléna.)
P. Hrušovský, predseda NR SR: (2005-12-13):
(Hlasovanie.) 142 prítomných, 58 za, 20 proti, 62 sa zdržalo, 2 nehlasovali. Neschválili sme návrh. Nech sa páči.
Pellegrini, Peter, predseda NR SR (2015-06-30):
Prezentujme sa a hlasujme o pozmeňujúcom návrhu pána poslanca Vörösa. (Hlasovanie.) Prítomných 140 poslancov, za hlasovalo 27, proti bolo 81, zdržalo sa 32. Tento bod sme neschválili.
Blanár, Juraj, podpredseda NR SR (2021-01-29):
Pán navrhovateľ, môžete reagovať na faktickú poznámku.
Galek, Karol, poslanec NR SR (2022-11-10):
Ďakujem pekne. Ja naozaj iba krátko, veď bolo povedané v podstate všetko. Naozaj táto pomoc podnikateľom je potrebná. Začali sme s jej prípravou a schémami ešte za nášho vedenia. Všetka úcta Karlovi Hirmanovi. Naozaj sa mu to podarilo veľmi dobre dotiahnuť do konca vrátane financovania, ktoré nám, bohužiaľ, bolo vtedy Igorom Matovičom blokované, ale teda teraz to už konečne ide. Ja som naozaj veľmi rád, že podnikatelia sa tejto pomoci dočkajú ešte v tomto roku, lebo naozaj už v tomto roku tie ceny energií sú veľmi vysoké. Tá konkurencieschopnosť nemôžme povedať, že klesá voči ostatným krajinám, pretože rovnaké ceny energií majú aj iní podnikatelia v iných krajinách a fungujeme na jednom vnútornom trhu, na ktorom sa tieto energie nakupujú a toto je možnože taký ten základný message, ktorý tu chceme naozaj všetkým povedať a ktorý bol prediskutovaný aj na výbore. Je tu veľmi veľa rôznych rumors, ako fungujú trhy, ako funguje cenotvorba, ako funguje regulácia a v rámci výboru preto sme sa rozhodli na komisii pre energetiku urobiť jedno stretnutie, kde pozveme verejnosť, poslancov, podnikateľov a všetkých, ktorých sa to týka, pripravíme jednu prezentáciu a vysvetlíme to fungovanie, aby naozaj sme možnože troška poodhalili to rúško toho fungovania tých energetických trhov a nehovoríme o Slovensku, ale naozaj na tom celom svete a tie možnosti, ktoré my dneska máme. Tou jedinou a najlepšou možnosťou, ktorá tu dneska je, je to, čo priniesol Karel Hirman dneska do parlamentu. A za SaS-ku môžem povedať, že tento zákon určite podporíme. Ďakujem.
Paška, Pavol, predseda NR SR (2013-02-14):
O pozmeňujúcom návrhu, ktorý včera odznel v rozprave a podal ho pán poslanec Vašečka. (Reakcie z pléna.) Nie, o všetkých desiatich návrhoch. (Reakcie z pléna.) Páni poslanci, je to návrh pána poslanca, ktorý odznel v rozprave, vtedy má, to nie je zo spoločnej správy. To znamená, návrh na vyňatie jednotlivého bodu nie je možné, mal tak urobiť pán Vašečka ako predkladateľ. Takže hlasujeme o všetkých desiatich bodoch. Takže hlasujeme teraz o bodoch, všetkých bodoch, tak ako ich navrhol pán poslanec Vašečka v rozprave včera. (Hlasovanie.) 132 prítomných, 31 za, 11 proti, 86 sa zdržalo, 4 nehlasovali. Tieto návrhy sme neschválili. Pán spravodajca... (Spravodajca chcel odísť od rečníckeho pultu.) Ak to boli jediné návrhy, ktoré odzneli v rozprave, tak navrhnite hlasovať o prerokovaní v treťom čítaní ihneď. Boli ešte nejaké iné návrhy v rozprave? Neboli. Tak budeme hlasovať o tom, že prerokujeme...
Pčolinský, Peter, podpredseda NR SR (2023-02-14):
Pán poslanec Urban.
A. Belousovová, podpredsedníčka NR SR: (2009-06-23):
Prosím teraz určeného spoločného spravodajcu z výboru pre financie, rozpočet a menu poslanca Michala Lukšu, aby informoval Národnú radu Slovenskej republiky o výsledku rokovania výborov o tomto návrhu vlády. Nech sa páči.
Danko, Andrej, predseda NR SR (2018-03-23):
Ďakujem, pán poslanec, za podanie informácie. Otváram rozpravu o tomtom bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Ďakujem. Vyhlasujem rozpravu za skončenú. Pán poslanec mandátového a imunitného výboru predniesol návrh uznesenia Národnej rady. Dávam o tomtom návrhu uznesenia hlasovať. Prezentujme sa a hlasujme. (Hlasovanie.) Prítomných 139 poslancov, za 139. Konštatujem, že sme schválili uznesenie o nastúpení náhradníkov. Prosím náhradníkov Máriu Janíkovú a Ladislava Balódiho, aby sa dostavili do rokovacej sály. Pristúpime k sľubu poslancov . Prosím náhradníkov, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Teraz prosím podpredsedu Národnej rady Slovenskej republiky Bélu Bugára, aby prečítal ústavné znenie sľubu poslanca. Zároveň prosím všetkých prítomných, aby počas skladania sľubu stáli.
Linhart, Patrick, poslanec NR SR (2021-05-14):
Vážený pán predseda, vám ďakujeme za váš prejav. V prvom rade by sme mohli možno, prosím, upozorniť pani ministerku na aroganciu voči plénu a zákonodarcom. Kde by som odporúčal, prosím, vynechať vety typu „Čo sme si tu včera narozprávali.“ Možno by sme mali ako parlament poniektorým ministrom vysvetliť, nech tu nechodia bez predošlej prípravy, keďže si stačilo pozrieť včerajší záznam. Tak ako aj vy, pán predseda, aj ja som sklamaný z nastavení morálnej etiky pani ministerky a špeciálne po tom, čo som ju svojím hlasom podporil. Pretože pokiaľ porušovanie ľudských práv, šikanovanie, fyzické týranie je pre vás normálne, morálne normálne, normálne, pani ministerka, ja si myslím, že toto nie je morálne a eticky správne. Pokiaľ tu potrebujeme nejakú kolúznu väzbu ako staroveký nástroj na mučenie, tak naozaj pochybujem o vašich morálnych hodnotách. A teraz by som rád doplnil tú spomínanú vetu, „či sa bojíme“. Ja osobne som podal trestných, desať trestných oznámení. Pán predseda sa pýtal, čo ste robili rok. No ja neviem, čo ste vy robili rok, pretože všetkých desať trestných oznámení, ktoré som podal na korupciu proti otravinárom, boli zmarené. Takže ja sa mám teraz obávať, že nejaký otravinár dá na mňa nejakú, vymyslí si nejakú, nejakú rozprávku a tu ma zavrú na nejakých päť rokov a budú ma tam šikanovať a týrať? Len preto, že som si dokázal otvoriť ústa? Toto nie je správne, pani ministerka. Ďakujem, pán predseda, za váš prejav.
Vitteková, Anna, poslankyňa NR SR (2015-12-21):
Ďakujem pekne. Pán predseda, v rozprave vystúpilo 12 poslancov. Pán poslanec Lipšic požiadal hlasovať o každej pripomienke prezidenta samostatne. Budeme najprv hlasovať o pripomienkach prezidenta, ktoré sú uvedené v časti III. A. správy výboru. Preto dajte, prosím, hlasovať o pripomienke prezidenta pod bodom 1. Odporúčanie gestorského výboru je neschváliť.
Suja, Miroslav, poslanec NR SR (2021-12-08):
Ďakujem za slovo, pán podpredseda. Pán poslanec, som rád, že ako očkovaný nesegreguješ ľudí na rozdiel od tejto našej súčasnej fašistickej vlády. A zareagujem ešte na to, čo si hovoril, že pýtal si si analýzu od tohto blázna. Ale to si dúfam, nemyslel vážne, lebo ani nevedia, čo to analýza je. Však to ako keby si chcel, aby tú vedeckú štúdiu napísal niekto druhý a nie oni, tak aj tú analýzu by si napísali oni sami a tú by ti dali. Tu nejaké racionálne riešenie alebo návrhy je zbytočné vyžadovať alebo čakať od týchto bláznov. To je úplne zbytočné aj sa k tomu vyjadrovať. Oni kopu týchto výrazov ani nepoznajú.
Klus, Martin, poslanec NR SR (2018-03-23):
Ďakujem pekne za slovo. Janka, ja by som sa ti chcel poďakovať za tento príspevok, ktorý hovoril v mene nás všetkých. My každopádne ešte budeme pripomienkovať tak zásadný dokument, ako je programové vyhlásenie vlády, podľa jednotlivých rezortov. A určite si povieme podstatne viac o tom, ako táto vláda, údajne teda nová vláda, Petra Pellegriniho zlyhala pri príprave tak zásadného a dôležitého dokumentu, ako je programové vyhlásenie vlády a prečo ho teda nemôžme podporiť. Ale pridávam sa na tomto mieste k tvojej výzve. Konkrétnych poslancov si menovala a ja by som bol naozaj veľmi rád, ak by ukázali svoj charakter a na konci dňa, keď budeme hlasovať o tomto paškvile, ktorý, bohužiaľ, pripravila súčasná vláda systémom copy paste, aby ukázali, že im tá ľudskosť a všetka tá odvaha, s ktorou svojho času prichádzali do politiky, zostala a nezahlasujú za tento dokument ani za túto vládu, ktorá ľudí sklamala. Ďakujem.
Karahuta, Jaroslav, poslanec NR SR (2022-05-25):
Vážený pán predseda, v rozprave k uvedenému návrhu zákona vystúpili štyria poslanci, pričom pán poslanec Fecko a pani poslankyňa Halgašová podali pozmeňujúce a doplňujúce návrhy. Keďže boli dnes v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Jarjabek, Dušan, poslanec NR SR (2020-07-24):
Ďakujem, ďakujem pekne... (Povedané so smiechom a smiech v sále.) Ďakujem pekne za slovo. (Povedané so smiechom.) Dámy a páni, to, čo povedal kolega Petrák, by bolo také, si myslím, že to bolo také dôstojné zhrnutie celého, celého dňa, večera a noci a rána a neviem ešte čoho všetkého. Naozaj si myslím, že je tam veľmi veľa pravdy v tom, čo povedal. Naozaj ako posledné slová to treba ohodnotiť, poďakovať sa za ne a už len, vládna koalícia, treba, aby ste správne hlasovali, a už toto ráno bude absolútne radostné.
Hirman, Karel, minister hospodárstva SR (2022-10-20):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, cieľom tohto vládneho návrhu zákona o preverovaní zahraničných investícií a o zmene a doplnení niektorých zákonov je zaviesť komplexný mechanizmus preverovania zahraničných investícií v Slovenskej republike z dôvodu ochrany bezpečnosti a verejného poriadku v Slovenskej republike, pričom sa prihliada aj na bezpečnosť a verejný poriadok v Európskej únii. Návrh zákona bol vypracovaný v súlade s Bezpečnostnou stratégiou Slovenskej republiky, v rámci ktorej je ako jedno zo strategických bezpečnostných záujmov vymedzené práve účinné preverovanie zahraničných investícií z dôvodu bezpečnosti a verejného poriadku a kontrola rizikového kapitálu. Požiadavka na prijatie navrhovanej legislatívy vyplýva taktiež z Akčného plánu koordinácie boja proti hybridným hrozbám na roky 2022 až 2024. Dôležitosť zavedenia účinného mechanizmu zdôraznila situácia spôsobená pandémiou COVID-19 a taktiež situácia súvisiaca s vojenskou agresiou Ruskej federácie na území Ukrajiny. V tejto súvislosti Európska komisia vyslala jasný signál dôležitosti preverovania zahraničných investícií a zároveň opakovane vyzvala členské štáty Európskej únie, ktoré nedisponujú komplexnými mechanizmami na preverovanie zahraničných investícií, aby takéto mechanizmy urýchlene prijali. Návrh zákona upravuje aj niektoré aspekty spolupráce Slovenskej republiky s ostatnými členskými štátmi Európskej únie a s Európskou komisiou na základe nariadenia Európskeho parlamentu a Rady EÚ 2019/452 z 19. marca 2019, ktorým sa ustanovuje rámec na preverovanie priamych zahraničných investícií do Únie v platnom znení. Mechanizmus preverovania ustanovený návrhom zákona predstavuje efektívny nástroj ochrany pred bezpečnostnými rizikami spojenými so zahraničnými investíciami. Jeho implementáciou Slovenská republika bude môcť nielen monitorovať bezpečnostné riziká, ale ich aj eliminovať, a to prijatím konkrétnych opatrení vo forme stanovenia podmienok pre realizáciu zahraničnej investície alebo jej prípadným zakázaním. Osobitne sa pristupuje k tzv. kritickým zahraničným investíciám podľa § 3 návrhu zákona vymedzených nariadením vlády Slovenskej republiky, ako je to napríklad v oblasti obrany, v odvetví biotechnológie a v prípade prvkov kritickej infraštruktúry alebo v oblasti médií a podobne, ktorých uskutočnenie bez predchádzajúceho preverenia podľa návrhu zákona je zakázané. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. A ďakujem za pozornosť.
Dvořák, Oskar, poslanec NR SR (2024-01-11):
Ďakujem za slovo. No, dianie v parlamente je naozaj veľmi turbulentné. Ja som v predošlej faktickej poznámke vyjadril taký optimizmus, že možno sa niekam teda dostane táto vládna koalícia vo vnímaní legislatívneho procesu a že postupne tu budeme mať štandardný legislatívny proces. Tak teda trošku zopakujem, pán minister Erik Tomáš sa ešte v decembri teda vyjadroval, však načo nejaké SLK budeme robiť skrátené legislatívne, veď ľudí to nezaujíma, musíme, musíme deliverovať, musíme dosiahnuť opatrenia rýchlo, poďme valcovať. Teda minister Susko tento mesiac už počas tejto znovuotvorenej schôdze už teda hovoril, už vidím teda určitý posun a hovoril o tom, že teda aspoň sa tieto zmeny diskutujú v kolégiu ministra, tak teda aspoň za zavretými dverami a oknami ministerstva sa aspoň niečo teda už diskutuje. No a pán Pellegrini, predseda parlamentu, teda už mal posledné vyjadrenia, že čo sa teda opozícia sťažuje, že však predsa dĺžka tej rozpravy hovorí aj o nejak kvalite, že však nesťažujme sa, však to možno aj nahrádza to MPK. No a ja som teda vyjadril taký optimizmus, že oni možno touto pozitívnou trajektóriou prídu k tomu, že možno tu za chvíľku budeme aj štandardné medzirezortné pripomienkové konanie. No a v tomto vystúpení predošlom pán Pellegrini sa prihlásil a povedal teda, že však keď oni teda predkladajú, tak oni s tým automaticky asi súhlasia a už asi teda nemusia ani diskutovať. Takže, pán Pellegrini, je mi to ľúto, ale môj optimizmus ste zarazili hneď asi v priebehu 10 minút a teda aj optimizmus na kvalitu legislatívnej procesu, že sa toto niekedy zlepší. Ďakujem. (Potlesk.)
Šimko, Igor, poslanec NR SR (2024-06-19):
Teraz dajte, prosím, hlasovať o pozmeňujúcom návrhu poslankyne Pauly Puškárovej, Jozefa Habánika, Karola Janasa a Romana Michelka.
Grendel, Gábor, podpredseda NR SR (2021-06-15):
S faktickou poznámkou pán poslanec Štefan Kuffa.
Blaha, Ľuboš, podpredseda NR SR (2024-02-09):
Pán poslanec Marián Viskupič bude reagovať, nech sa páči.
Hlina, Alojz, poslanec NR SR (2015-05-05):
Ďakujem veľmi pekne. Ako zamyslenému nad sebou mi dovoľte uviesť, naozaj by som si, teda keď si niekto niečo vyprosí, aj ja by som si vyprosil, aby ste neprekrúcali moje slová a neprekrúcali hlavne skutočnosti, lebo som prvý alebo medzi prvými, ktorému záleží na tom, aby policajti mali rešpekt v uliciach, a som posledný alebo jeden z posledných v tejto snemovni, ktorý by niečo niekedy generalizoval. Lebo to je zárodkom každého nešťastia, je zgeneralizovať, že poľovníci sú takí, Maďari sú hentakí, od Trenčína sú takí, to ja nikdy nerobím. Toto je veľmi nebezpečné, tu s týmito zbraňami narába niekto iný. Ale ja som hovoril, že sa to môže stať, o tom som sa snažil rozprávať, o týchto skutočnostiach, o tom, čo môže alebo nemusí nastať, a ešte som tam chcel niečo povedať, mi to, ma to, mi to, poviem pravdu, v tejto chvíli (reakcia z pléna), jáj, už viem, kolega mi poradil. Podľa mňa je legitímne, ak vy hovoríte, pán kolega Lebocký, že je náročný, ja neviem, ja ho nepoznám, ten návrh, lebo som neprešiel tým procesom. Ja, chvalabohu, nemám, nemusím mať zbraň ani nemám pocit ohrozenia, že by som ju mal mať. Ale povedzte mi niekto jeden rozumný argument alebo ten, kto sa pod to podpisuje, načo je poslancovi, okresnému predsedovi strany SMER v Prievidzi dva alebo tri samopaly. Prosím vás, jeden rozumný argument mi niekto povedzte, načo je komu samopal doma v byte za zamrežovaným balkónom. Ja rozumiem, že keď niekto má ramingtonku alebo ja neviem čo, keď ide na srnca, rozumiem, keď má niekto „devinu“, keď sa bojí, že mu niekto picne do hlavy, ale načo je komu samopal, okresnému predsedovi SMER-u, proste, tomu, to by som teda naozaj rád počul aj tuná od ministra, lebo to niekto musel podpísať, že ten samopal dostal. Ďakujem.
P. Hrušovský, predseda NR SR: (2003-07-10):
(Hlasovanie.) Prezentovalo sa 109 poslancov, za 81, proti 18, zdržali sa 4, nehlasovalo 6. Návrh sme schválili. Pristúpime k tretiemu čítaniu. Otváram rozpravu. Pýtam sa, či niekto z poslancov chce podať podľa § 85 zákona o rokovacom poriadku pozmeňujúci návrh. Nie je to tak, preto vyhlasujem rozpravu za skončenú. Páni poslanci, budeme hlasovať teraz o vrátenom zákone ako o celku. Prosím, prezentujme sa a hlasujme. Chcem opäť pripomenúť, že na schválenie zákona, ktorý je vrátený na opätovné prerokovanie, je potrebný súhlas nadpolovičnej väčšiny všetkých poslancov, teda minimálne 76. Hlasujeme. (Hlasovanie.) Prezentovalo sa 113 poslancov, za 77, proti 35, nehlasoval 1. Konštatujem, že Národná rada po opätovnom prerokovaní návrh zákona o ochrane zdravia ľudí v znení neskorších predpisov schválila. Pristúpime teraz k rokovaniu o ďalšom bode programu, ktorým je zákon z 27. júna 2003, ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov, vrátený prezidentom Slovenskej republiky na opätovné... (Ruch v sále.) Prosím o pokoj, páni poslanci. ... prerokovanie Národnou radou Slovenskej republiky , ktorý máme ako tlač 311. Prosím teraz pána poslanca Mikuša, ktorého poveril gestorský výbor pre financie, rozpočet a menu, aby Národnú radu informoval o rokovaní o vrátenom návrhu zákona v gestorskom výbore, ako aj o stanovisku ústavnoprávneho výboru, ktorému bol na prerokovanie pridelený. Pán poslanec Mikuš.
Laššáková, Jana, podpredsedníčka NR SR (2013-05-15):
Pán poslanec Švejna.
Mihál, Jozef, podpredseda vlády a minister práce, sociálnych vecí a rodiny SR (2011-02-08):
Ďakujem, pán predseda, prajem príjemný dobrý deň všetkým prítomným. Vážené panie poslankyne, vážení páni poslanci... (Prerušenie vystúpenia predsedajúcim.)
Hort, Milan, podpredseda NR SR (2011-03-24):
Ďakujem pekne. Budeme pokračovať ďalšou otázkou, ktorú položila tiež pani poslankyňa Jarmila Tkáčová. Opätovne je na pána ministra životného prostredia Slovenskej republiky pána Józsefa Nagya. Čiže, pán minister, ktorý ho zastupujete, budete mať priestor teraz na odpoveď na otázku: „Vážený pán minister, aká je efektivita prostriedkov vyplácaných z Environmentálneho fondu.“ Nech sa páči.
Krajčí, Marek, poslanec NR SR (2022-10-18):
Ďakujem pekne, pán predseda. Poprosím do zápisu, pri tlači 1234 som chcel hlasovať „proti“ a hlasovacie zariadenie ma vykázalo „za“.
Bugár, Béla, poslanec NR SR (2013-12-05):
Ďakujem, pán podpredseda. Pán poslanec Duchoň, pán spravodajca, vy ste fakticky vyzdvihli „stabilitu“ vašej vlády. Ja si myslím, že to je na škodu. Všimnite, si koľko vašich poslancov vás počúvalo. Keď hovoril pán minister, predkladal fakticky správu alebo návrh štátneho rozpočtu, dvaja ministri ho počúvali a 22 poslancov SMER-u. To sa nikdy, nikdy predtým nestalo, že vláda alebo vládna koalícia, alebo poslanci vlády by tu neboli do nohy, ja si to nespomínam a som už 23 rokov v politike, je to hanba. Ja som chcel reagovať na niečo iné, ale vzhľadom k tomu, že ste toto, toto povedali, ja si myslím, že minimálne by sme mali, mali si zapamätať túto aroganciu. Je pravda, že ste vo väčšine, je pravda, že máte 83 poslancov, ale je to neúcta k zákonu roka, že sedí tu ani nie štvrtina vašich poslancov. (Potlesk.)
Suja, Miroslav, poslanec NR SR (2022-02-02):
Ďakujem za slovo, pán podpredseda. Pán poslanec Žiak, možno máte vzdelanie, možno ste inteligentný, ale povahové črty u vás sú tak na nízkej úrovni, že na vás sa neoplatí ani reagovať. Vy idete vykrikovať mne, že ja som klamal včera. Mne mandátový a imunitný výbor neprikázal, že sa mám ospravedlniť. Mne mandátový a imunitný výbor toto neprikázal. Skúste si prečítať, čo, aký je výrok mandátového a imunitného výboru, pán poslane Žiak, skôr ako začnete na niekoho útočiť. A včera ste to začal vy nie ja. Vy tu ste včera hovoril, že štá... že som predával tatry za 30-tisíc euro a neviem ako, sto kusov techniky. No v tejto chvíli váš nominant zo Štátnych hmotných rezerv, myslím si, že ponúkajú prebytočný materiál, sú tam aj tatry, ktoré sú v hodnotené možno znaleckým posudkom, ja neviem, 3-4-tisíc, a ponúka ich na predaj možno za 7-8. Vy ste včera hovoril, že desiatkyročné tatry, ktoré neboli pojazdné, boli vyradené, mali hodnotu 30-tisíc. Takže ak ideme teraz rozoberať podrobnosti, tak ja rozoberem celé Štátne hmotné rezervy, presne znalecké posudky a za čo to ide predávať váš nominant, keď sa chcete takto správať, pán poslanec Žiak. Takto. Vy keď hovoríte, ja vás ticho počúvam, samozrejme, to vidno aj vo vašej inteligencii a vzdelaní, že ako vy sa tam schováte, na to nebudem reagovať. Takže 30-tisíc za tatru dúfam, že Štátne hmotné rezervy budú takto predávať. A znalecké posudky na tie stroje, ktoré ste vy včera hovoril, na tých 101 kusov, lebo tam boli radlice zhnité a podobné veci, boli rádovo vo vyššej čiastke, by stáli, ako bola hodnota toho materiálu, čo ste tu čítal. Ja si myslím, že vaše vystúpenie včera bolo ďaleko za čiarou, a myslím, že to ani neskončilo včerajším, lebo vy nie ste človek, ktorý si uvedomí, že urobil chybu, a bude rýpať ďalej. Ale ako ste presne povedal, aké požič, také vráť. Ale ja nikdy nenahám, aby na mňa niekto bezručne útočil, hlavne človek ako vy, čo nemá žiadne morálne zásady, človek bez chrbtovej kosti, pán poslanec Žiak.
Žiga, Peter, poslanec NR SR (2024-06-13):
Vážené panie poslankyne, vážení páni poslanci, budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Budeme pokračovať v prerušenej rozprave, pána ministra máme v sále, pán spravodajca je na svojom mieste, v rozprave vystupuje pán poslanec Hargaš za klub Progresívneho Slovenska. Nech sa páči, pán poslanec, máte slovo. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Pellegrini, Peter, podpredseda NR SR (2020-07-07):
Pán poslanec Kotleba.
Laššáková, Jana, podpredsedníčka NR SR (2013-06-18):
Na vystúpenia pána poslanca s faktickou poznámkou pán poslanec Mičovský. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Paška, Pavol, predseda NR SR (2012-09-27):
Chcete reagovať, pán poslanec Mikloško? Nech sa páči.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 141 prítomných, 99 za, 42 sa zdržalo. Konštatujem, že sme tento návrh schválili. Ďalej prosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Jozefa Cecha, aby uviedol hlasovanie o bode 11. Je to prvé čítanie o vládnom návrhu zákona o kritickej infraštruktúre. Máme to uvedené ako tlač číslo 516. Nech sa páči, pán spravodajca, máte slovo. (Hlasovanie o vládnom návrhu zákona o kritickej infraštruktúre a o zmene a doplnení niektorých zákonov , tlač 516.)
Laurenčík, Milan, podpredseda NR SR (2020-07-23):
Ďakujem. Na vaše vedenie..., vystúpenie evidujem jednu faktickú poznámku. Pán poslanec Marian Kotleba.
Kubovič, Pavol, poslanec NR SR (2010-10-12):
Ďakujem za slovo. Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla predmetný návrh zákona prerokovať v druhom čítaní.
Mihál, Jozef, podpredseda vlády a minister práce, sociálnych vecí a rodiny SR (2011-09-08):
Áno, ďakujem aj za túto doplňujúcu otázku. Ak dovolíte, trošku zoširšia, ale najskôr by som päť alebo šesť takých základných slovíčok, ktoré charakterizujú to, prečo chceme zaviesť superhrubú mzdu, prečo chceme zaviesť jednotný výber. Spravodlivosť, jednoduchosť, poriadok, solidarita, udržateľnosť a efektivita. Za týmito slovami sa vlastne skrýva podstata toho, prečo superhrubá mzda, prečo jednotný výber. Ide hlavne o zjednodušenie a sprehľadnenie daňovo-odvodového systému. Len pokiaľ ide o odvody a pokiaľ ide o odvody zamestnanca, zamestnávateľa, tak ak dobre počítam, tak dnes vlastne v prípade zamestnanca sa robí trinásť výpočtov trinástich rôznych odvodov do Sociálnej alebo zdravotnej poisťovne. Po novom to budú výpočty len dva. Samozrejme, to nie je len zjednodušenie výpočtu, to nie je len to, že podnikatelia, ktorí dnes posielajú každý mesiac jeden výkaz do Sociálnej poisťovne, jeden výkaz do každej z troch, čiže ďalšie tri do zdravotných poisťovní, ďalej posielajú prihlášky, odhlášky za svojich zamestnancov, každý štvrťrok posielajú hlásenie na daňový úrad, tak tieto administratívne procesy sa im znížia tak, že klesnú asi na štvrtinu súčasného stavu. Ročné zúčtovanie zdravotného poistenia, ktoré je neuveriteľne komplikované, sa odstráni a bude nahradené novým jednotným, jednoduchým daňovo-odvodovým priznaním, kde na druhej strane môžeme vďaka zavedeniu superhrubej mzdy spustiť aj zúčtovanie sociálneho poistenia, čo znamená, vraciam sa k spravodlivosti, vyššiu spravodlivosť aj pri platení sociálneho odvodu. Efektivita... (Prerušenie vystúpenia predsedajúcim.)
M. Číž, podpredseda NR SR: (2009-06-17):
Teraz dávam slovo spravodajkyni, ktorú určil navrhnutý gestorský výbor, ústavnoprávny výbor, teda poslankyni Kataríne Cibulkovej. Máte slovo, pani poslankyňa, a uveďte, prosím, spravodajskú správu.
Blaha, Ľuboš, podpredseda NR SR (2024-01-26):
Pokiaľ.... Môžeme dať hlasovať o vašom procedurálnom návrhu, samozrejme. Ako tak to funguje v rokovacom poriadku, ale pán predseda parlamentu rozhodol, že to bude 15.30 h. Ale môžem dať o tom hlasovať, nie je s tým problém. (Predsedajúci telefonoval internou telefonickou linkou.) Takže budeme hlasovať o návrhu procedurálnom pani poslankyni Mesterovej. (Ruch v sále. Hlasovanie.) Čiže Národná rada nie je uznášaniaschopná, a tým pádom prerušujem schôdzu do 15.30 h, kedy bude hlasovanie. Ďakujem pekne. (Prerušenie rokovania o 14.34 hodine.) (Pokračovanie rokovania o 15.30 hodine.) 1
Figeľ, Ján, podpredseda NR SR (2014-05-13):
Nech sa páči, s reakciou pani Helena Mezenská.
Hlina, Alojz, poslanec NR SR (2012-11-30):
Pánovi Duchoňovi, tak ja neviem, v tom, z ministerstva dopravy je všetko možné, však vidíte, však čoho sa chytia, všetko pokazia. Ale to je materiál, ktorý bol, vlastne bol, na internete to je ešte aj stále, je v dôvodovej správe, je tam návrh, že zaťaženie rozpočtu pre rok budúci a ten ďalší. A však to tu aj sám pán Počiatek priznal, je niekde na úrovni 40 mil. eur. Takže je to tam, je to na internete, treba si to pozrieť. Pripúšťam, že možno z ministerstva dopravy vzhľadom na okolnosti, o ktorých vieme, že to je ministerstvo neschopnosti a arogancie, tak je možné, že poslali nejaký aušus, ale ja za to nemôžem. To je na oficiálnej stránke NR SR, je to tam ešte stále, treba si to pozrieť. Ďakujem.
V. Veteška, podpredseda NR SR: (2004-05-25):
Pristúpime k prvému čítaniu o vládnom návrhu zákona o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (tlač 651). Vládny návrh zákona ste dostali ako tlač č. 651. Návrh na jeho pridelenie na prerokovanie výborom máte v rozhodnutí č. 681. Pán minister, prosím, uveďte tento návrh zákona.
P. Paška, predseda NR SR: (2007-10-26):
Takže budeme teraz pokračovať v rokovaní 14. schôdze bodom programu, ktorým je pripomenutie si 100. výročia tragickej udalosti v Černovej . Pre úplnosť uvádzam, že k tejto udalosti boli podané tri návrhy textu uznesení, a to poslancami za klub Slovenskej národnej strany, členmi klubu za Kresťanskodemokratické hnutie, páni poslanci Palko, Mikloško a Minárik, a potom to bolo podanie z klubu Strany maďarskej koalície. Tieto návrhy boli prerokované vo výboroch. Do programu som ich však nezaradil a na poslaneckom grémiu sme sa dohodli na postupe, ktorý budem realizovať, tým bude otvorenie rozpravy k tomuto bodu, v rámci ktorého, samozrejme, môžete vystúpiť a podať jednotlivé návrhy na prijatie uznesenia pripomínajúceho si 100. výročie tragickej udalosti. Otváram teraz rozpravu v tomto bode. Písomne mám prihlášky. Ako prvý som sa prihlásil za klub SMER – sociálna demokracia ako predseda ja, potom je tu pani podpredsedníčka Belousovová zo SNS, pán Vladimír Palko z Kresťanskodemokratického hnutia a Gyula Bárdos zo SMK. Ešte písomne sa prihlásili páni poslanci Rydlo, Rafaj a pán poslanec Slota. Požiadam teraz pána podpredsedu, aby prevzal vedenie schôdze.
Blanár, Juraj, podpredseda NR SR (2021-10-21):
Ďakujem. Teraz dávam slovo spravodajcovi, ktorého určil navrhnutý gestorský výbor pre sociálne veci, Jánovi Richterovi, aby predniesol informáciu k tomuto návrhu zákona.
M. Číž, podpredseda NR SR: (2007-02-06):
Teraz dávam slovo spoločnému spravodajcovi z výboru pre hospodársku politiku poslancovi Stanislavovi Janišovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Danko, Andrej, predseda NR SR (2019-03-27):
Vzhľadom na uvedené, keďže to bol posledný vstup, uzatváram rozpravu. Pýtam sa... (Reakcia navrhovateľa.) Prerušujem rokovanie o tomto bode programu. (Prerušenie rokovania o 12.02 hodine.) (Pokračovanie rokovania o 14.00 hodine.)
Kollár, Boris, predseda NR SR (2021-12-09):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
M. Číž, podpredseda NR SR: (2006-09-06):
Najskôr teda budeme hlasovať o návrhu podľa § 73 ods. 3 zákona o rokovacom poriadku. Hlasujeme. (Ruch v sále.) Buďte taká láskavá, pani poslankyňa, ešte raz to prečítajte pánom poslancom. Poprosím o pozornosť.